

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**APSTIPRINĀTI**

Priekuļu novada domes

2020.gada 6.aprīlī sēdē

**Priekuļu novada pašvaldības 2020.gada 6.aprīļa saistošie noteikumi Nr.5**

 **“Par pabalsta krīzes situācijā piešķiršanu Covid-19 izplatības ārkārtējās situācijas laikā”**

Izdoti saskaņā ar likuma
"[Par pašvaldībām](https://likumi.lv/ta/id/57255-par-pasvaldibam)" [43. panta](https://likumi.lv/ta/id/57255-par-pasvaldibam#p43) trešo daļu

1. Saistošie noteikumi (turpmāk tekstā- noteikumi) nosaka Priekuļu novada pašvaldības (turpmāk- Pašvaldība) pabalsta krīzes situācijā (turpmāk- Pabalsts), pamatojoties uz Covid-19 izplatības izraisīto ārkārtējo situāciju, apmēru, pieprasīšanas un piešķiršanas kārtību, kā arī personas, kurām ir tiesības saņemt Pabalstu.
2. Pabalstu ir tiesības saņemt krīzes situācijā nonākušai ģimenei vai personai, kuras deklarētā un faktiskā dzīvesvieta ir Priekuļu novada pašvaldības administratīvajā teritorijā.
3. Pabalsta apmērs ir EUR 80.00 (astoņdesmit *euro* 00 centi) vienai personai kalendārajā mēnesī valstī izsludinātās ārkārtējās situācijas sakarā ar Covid-19 izplatību laikā un vienu kalendāra mēnesi pēc ārkārtējās situācijas beigām.
4. Pašvaldība piešķir Pabalstu gadījumos, kad:
	1. ģimenei vai personai saistībā ar ārkārtējo situāciju nav ienākumu;
	2. atrodoties pašizolācijā, ģimenei vai personai ir radušies papildus izdevumi, ko tā pati nespēj segt;
	3. ģimene vai persona atrodas vai ir atradusies karantīnā un tai nav iztikas līdzekļu.
5. Pabalsta saņemšanai, pabalsta pieprasītājs (turpmāk- Pieprasītājs) Priekuļu novada Sociālajā dienestā (turpmāk- Dienests) iesniedz iesniegumu (Iesnieguma veidlapa pielikumā Nr.1) par pabalsta piešķiršanu, parakstot to ar drošu elektronisko parakstu, kas satur laika zīmogu un nosūtot uz e-pastu: socialais.dienests@priekulunovads.lv vai izmantojot e-pakalpojumu “Iesniegums iestādei” portālā [www.latvija.lv](http://www.latvija.lv), vai, izvairoties no tieša kontakta ar Dienesta darbiniekiem ārkārtējās situācijas laikā, ievieto Dienestam paredzēto sūtījumu pasta kastēs, kas atrodas novada pagastu administratīvajos centros.
6. Dienests var lūgt Pieprasītāju iesniegt dokumentu kopijas šo noteikumu 4.punkta 4.1. vai 4.2., vai 4.3.apakšpunktā minētā gadījuma apliecināšanai, kas nepieciešami lēmuma pieņemšanai.
7. Pabalsta piešķiršanas nepieciešamību izvērtē Dienests, ņemot vērā Pieprasītāja un viņa ģimenes locekļu spēju nodrošināt savas un ģimenes pamatvajadzības.
8. Parakstot iesniegumu, Pieprasītājs dod Dienestam atļauju izmantot pašvaldības un valsts datu reģistros pieejamo informāciju par sevi un ģimenes locekļiem.
9. Iesniegumu paraksta visi pilngadīgie ģimenes locekļi.
10. Izvērtējot iesniegumā minētos faktus un datu bāzēs pieejamo informāciju par Pieprasītāju un viņa ģimenes locekļiem, Dienests 3 (trīs) darba dienu laikā no dienas, kad saņemts iesniegums un krīzes situāciju apliecinošu dokumentu kopijas, pieņem lēmumu par pabalsta piešķiršanu vai atteikumu piešķirt pabalstu.
11. Pabalsts tiek izmaksāts, pārskaitot pabalsta summu Pieprasītāja norādītajā kredītiestādes kontā.
12. Dienesta lēmumu par pabalsta piešķiršanu vai atteikumu piešķirt pabalstu var apstrīdēt Priekuļu novada Administratīvo aktu apstrīdēšanas komisijā. Priekuļu novada Administratīvo aktu apstrīdēšanas lēmumu var pārsūdzēt Administratīvā procesa likuma noteiktajā kārtībā.
13. Saistošie noteikumi stājas spēkā nākamajā dienā pēc to parakstīšanas.

Domes priekšsēdētāja Elīna Stapulone